Appell Inferjuri Numru 90/2019 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tal-25 ta' Novembru, 2020 Appell Inferjuri Numru 90/2019 LM Dan huwa appell magħmul mir-rikorrenti, hawnhekk l-appellant, Ashraf Miah (Passaport Bangladeshi Numru BQ 0232211), mid-deċiżjoni mogħtija mill-Bord tal-Appelli dwar l-Immigrazzjoni (minn issa 'l quddiem "il-Bord"), fis- 27 ta' Novembru, 2019 (minn issa 'l quddiem "id-deċiżjoni appellata"), li permezz tagħha l-Bord iddeċieda illi, Qrati tal-Ġustizzja Paġna 1 minn 12 Appell Inferjuri Numru 90/2019 LM Ir-rikorrent beda proċeduri quddiem il-Bord tal-Appell dwar Immigrazzjoni wara li fis-7 ta' Mejju, 2019 huwa ġie infurmat mill-intimata, hawnhekk l-appellata, The Central Visa Unit li l-applikazzjoni tiegħu għal visa tat-tip 'National D' ġiet rifjutata. Ir-rikorrent kien applika għal din il-visa mal- Ambaxxata Maltija fi Parti minn Ħaż-Żebbug (Malta). Ir-raġuni li ngħata r-rikorrent għal dan ir-rifjut kienet li l-informazzjoni u l-ġustifikazzjonijiet mogħtija minnu, ma kinux ta' min Ir-rikorrent kien ressaq applikazzjoni quddiem The Central Visa Unit sabiex jingħata visa tat-tip 'National D' għal perijodu ta' 91 ġurnata, għaliex huwa kellu l-ħsieb li jivvjaġġa lejn Malta għal skopijiet ta' impjieg. applikazzjoni saret fis-26 ta' April, 2019, u l-perijodu meta r-rikorrent kien qed jippjana li jkun Malta kien bejn it-28 ta' Mejju, 2019 u s-26 ta' Awwissu, 2019. Ir-rikorrent, li hu mill-Bangladesh, issottometta għadd ta' dokumenti u informazzjoni, inkluż kopja tal-ittra li permezz tagħha huwa kien ġie infurmat li kien ser jingħata impjieg mal-kumpannija AX Construction Limited bħala Qrati tal-Ġustizzja Paġna 2 minn 12 jorbot fuqhom. Appell Inferjuri Numru 90/2019 LM Fis-7 ta' Mejju 2019, ir-rikorrent ġie infurmat li l-applikazzjoni tiegħu għal visa kienet qiegħda tiġi rifjutata, u li huwa kellu jedd jintavola appell minn din id-deċiżjoni quddiem il-Bord tal-Appell dwar l-Immigrazzjoni. fil-fatt intavola l-appell tiegħu fit-28 ta' Mejju, 2019, fejn saħaq li applikazzjoni tiegħu ma kellhiex tiġi rifjutata għar-raġuni mogħtija mill- diġà kellu single-work permit biex ikun jista' jaħdem f'Malta, kif ukoll permess biex ikun jista' jgħix hawn Malta. Fir-rikors tal-appell tiegħu, ir-rikorrent saħaq li l-permess ta' residenza maħruġ minn Stat Membru tal-Unjoni Ewropea jagħti lill-applikant il-jedd li jidħol fiż-Żona Schengen, kif ukoll il-jedd li jidħol fl-Istat Membru minn fejn jkun ħareġ dak il-permess. Kompla jgħid li m'hemm l-ebda raġuni għar-rifjut tal-ħruġ ta' tali visa wara li kien inħariġlu minn Identity Malta single-work permit taħt id-dispożizzjonijiet tas-Single Application Procedure for Ir-rikorrent spjega li l-ħsieb tiegħu kien li jivvjaġġa lejn Malta sabiex ikun jista' jaħdem mal-kumpannija AX Construction Limited skont kuntratt ta' impjieg li huwa kien iffirma, u kellu anki kuntratt ta' kera fir-rigward tal-fond numru 20, Triq Santa Marija, Bubaqra, Iż-Żurrieq, għal perijodu ta' sena. spjega li huwa kellu fil-pussess tiegħu ċertifikat ta' kondotta tajba maħruġ mill- Pulizija fil-Bangladesh, kopja ta' statement tal-kont bankarju tiegħu, ittra ta' rakkomandazzjoni, ċertifikat mediku, ittra li tikkonferma li r-rikorrent kien ser jingħata impjieg mal-kumpannija AX Construction Limited, kopja taċ-ċertifikat Qrati tal-Ġustizzja Paġna 3 minn 12 Appell Inferjuri Numru 90/2019 LM tat-twelid u kopji ta' ċertifikati akkademiċi, dikjarazzjoni dwar il-qagħda finanzjarja tiegħu, kif ukoll kopja tal-biljetti tal-ajru li kienu nxtraw mir- rikorrent sabiex ikun jista' jivvjaġġa lejn Malta. Il-Qorti tirrileva li bis-saħħa tas- single-work permit maħruġ lir-rikorrent, jirriżulta li r-rikorrent kien awtorizzat jivvjaġġa lejn Malta sabiex jibda jaħdem f'pajjiżna, iżda "subject to you fulfilling Fuq dan id-dokument hemm ukoll speċifikat li dan id-dokument ma jikkostitwixxix permess ta' impjieg: "This Permezz tad-deċiżjoni mogħtija fis-27 ta' Novembru, 2019, il-Bord ċaħad l-appell tar-rikorrenti, wara li għamel is-segwenti konsiderazzjonijiet: Id-Deċiżjoni Appellata Qrati tal-Ġustizzja Paġna 4 minn 12 Appell Inferjuri Numru 90/2019 LM Qrati tal-Ġustizzja Paġna 5 minn 12 Appell Inferjuri Numru 90/2019 LM L-appellant ħass ruħu aggravat bid-deċiżjoni tal-Bord, u intavola appell minnha fis-6 ta' Diċembru, 2019, fejn talab lil din il-Qorti sabiex, "… jogħġobha tħassar u tannulla in toto d-deċiżjoni mogħtija mill-Bord nhar is-27 ta' Novembru 2019 u tilqa' l-applikazzjoni tiegħu jew tirrimetti l-atti lura lill-Bord u tidderiġi lill-istess Bord sabiex jiddeċiedu l-appell ai termini tal-liġi applikabbli u dana taħt dawk il-provvedimenti li din l-Onorabbli Qorti jidhrilha xierqa u opportuni. Bl-ispejjeż kollha, inkluż ta' dan l-appell, kontra l-appellat." L-appellant jgħid li ħass ruħu aggravat bid-deċiżjoni tal-Bord għaliex proċeduralment il-Bord m'osservax il-liġi meta naqas milli jisma' lill-partijiet u dan bi ksur tal-artikolu 25A (1)(ċ) tal-Kap. 217 tal-Liġijiet ta' Malta, u dan wassal għal ksur tal-jedd tiegħu għal smigħ xieraq. L-appellant jgħid ukoll li l- Bord applika regolamenti li mhumiex kontemplati fil-liġi speċifika. F'dan ir- rigward, l-appellant għamel riferiment għad-dispożizzjonijiet tas-subartikolu 35(1) tal-Att dwar l-Immigrazzjoni, li jispeċifika li l-Ministru jista' jipprojbixxi d- dħul f'Malta ta' kull persuna li fil-fehma tal-Ministru ma jkollhiex post xieraq fejn toqgħod f'pajjiżna, u qal li f'dan ir-rigward il-liġi ma titlobx li jkun hemm bħala evidenza xi ftehim ta' kera jew xi dokument simili f'isem l-applikant, kif talab il-Bord. Żied jgħid li l-ġurisprudenza turi li jkun suffiċjenti li tingħata evidenza ta' akkomodazzjoni xierqa, kif fil-fatt għamel l-appellant fil-każ Qrati tal-Ġustizzja Paġna 6 minn 12 Appell Inferjuri Numru 90/2019 LM Permezz ta' rikors ulterjuri ppreżentat fl-10 ta' Awwissu, 2020, l- appellant qal li minkejja li l-artikolu 208 (1) tal-Kap. 12 jgħid li quddiem il-Qorti fi grad ta' appell m'għandu jinġieb l-ebda xhud li ma jkunx inġieb quddiem qorti fl-ewwel grad, l-eċċezzjoni għal din ir-regola hija li meta jiġi ppruvat li l- parti li trid iġġib ix-xhieda ta' dak ix-xhud ma setgħetx iġġib lil dak ix-xhud fl- ewwel istanza quddiem il-Bord, dak ix-xhud għandu jitħalla jixhed quddiem qorti fit-tieni grad. Qal li ladarba l-Bord naqas milli jappunta seduta għas- smigħ, huwa ma kellux l-opportunità li jressaq kwalunkwe xhieda rilevanti għall-każ tiegħu, minkejja dak li tgħid il-liġi. In vista ta' dan, l-appellant talab li quddiem din il-Qorti tinstema' x-xhieda ta' Mashuk Miah, li huwa l-persuna li għenu u tah l-assistenza kollha sabiex jikseb il-permessi neċessarji biex ikun jista' jiġi jaħdem f'Malta, u li kera l-appartament f'ismu u kien qiegħed jagħmel tajjeb għall-kera f'isem l-appellant. Ir-risposta tal-appell Fir-risposta tal-appell tagħha, is-Central Visa Unit qalet li kemm fir-rikors tal-appell, u anki fir-rikors ulterjuri ppreżentat fl-10 ta' Awwissu 2020, l- appellant allega li kien hemm ksur tal-jedd tiegħu għal smigħ xieraq, minħabba li ma nżammitx seduta viva voce quddiem il-Bord tal-Appelli dwar Immigrazzjoni. Żiedet tgħid li sabiex persuna jkollha jedd ta' smigħ xieraq, m'hemm l-ebda ħtieġa li din tingħata smigħ orali, imma li l-partijiet jingħataw l-istess opportunità li jippreżentaw il-każ tagħhom, b'kull mezz li jkun, anki bil- L-appellata qalet ukoll li f'każ li l-appellant xtaq li jippreżenta lil Mashuk Qrati tal-Ġustizzja Paġna 7 minn 12 Appell Inferjuri Numru 90/2019 LM Miah bħala xhud, dan seta' faċilment intalab jixhed permezz ta' affidavit, xi ħaġa li ma saritx. L-appellat qal li mhux minnu li l-appellant ma kienx jaf li mal- applikazzjoni tiegħu huwa kellu jannetti kopja tal-kuntratt ta' kera, għaliex l- appellant applika għall-visa permezz tal-aġenzija bl-isem ta' VFS Global, u ingħata checklist ta' dokumenti li kellu jippreżenta mill-istess aġenzija. F'din il- lista, hemm imniżżel li l-appellant kellu jippreżenta kopja ta' kuntratt ta' kera L-appellata tgħid ukoll li l-appellant mhux korrett meta jgħid li seta' jippreżenta kopja ta' kuntratt iffirmat minn terza persuna li huwa allega li kienet qiegħda tagħmel tajjeb għall-kera tiegħu f'Malta. Żiedet tgħid ukoll li l- kuntratt ta' kera ppreżentat mill-appellant beda jiddekorri fl-1 ta' Jannar, 2020, filwaqt li l-applikazzjoni għall-visa tiegħu saret f'April tal-2019, filwaqt li r-rifjut inħareġ f'Mejju tal-2019. Konsiderazzjonijiet ta' din il-Qorti Din il-Qorti ser tgħaddi sabiex tikkunsidra l-aggravji tal-appellant, flimkien mas-sottomissjonijiet magħmula mill-appellata fir-risposta tagħha, u tal-konsiderazzjonijiet magħmula mill-Bord fid-deċiżjoni L-ewwel aggravju: Il-Bord naqas milli jisma' lill-partijiet L-appellant qiegħed jilmenta li f'dan il-każ huwa ma ngħatax smigħ xieraq għaliex il-partijiet ma ngħatawx l-opportunità li jagħmlu s-sottomissjonijiet Qrati tal-Ġustizzja Paġna 8 minn 12 Appell Inferjuri Numru 90/2019 LM tagħhom quddiem il-Bord verbalment, u żied jgħid li huwa xtaq iressaq xhud li seta' jispjega aħjar is-sitwazzjoni tiegħu u l-pjanijiet tiegħu biex jiġi jaħdem f'Malta, iżda l-Bord baqa' ma żamm l-ebda seduta fejn fiha jisma' lill-partijiet. Min-naħa l-oħra l-appellata eċċepiet li f'dan il-każ kull wieħed mill-partijiet kellu l-opportunità li jagħmel is-sottomissjonijiet tiegħu bil-miktub, u għalhekk ladarba kull parti kellha l-istess opportunità li tagħmel il-każ tagħha bħall-parti l-oħra, ma jistax jintqal li xi parti sofriet leżjoni għall-jedd tagħha li jkollha smigħ xieraq. Din il-Qorti, kif diġà rrilevat f'każijiet oħra li kienu jinvolvu lill- appellata, u fejn ġie sollevat l-istess aggravju, tqis li l-fatt li ma tinżamm l-ebda udjenza quddiem il-Bord hija anomalija. Huwa minnu li l-artikolu 25A (1)(ċ) tal- 217 jistipula illi: "Il-Bord ikollu ġurisdizzjoni jisma' u jiddeċiedi appelli jew applikazzjonijiet bis-saħħa tad-dispożizzjonijiet ta' dan l-Att, jew ta' regolamenti magħmulin taħtu jew bis- saħħa ta' kull liġi oħra." Din id-dispożizzjoni tal-liġi ma tesiġix li l-Bord għandu jżomm seduta għall-ġbir tal-provi jew sabiex jisma' lill-partijiet. Mill-banda l-oħra l-Att dwar Ġustizzja Amministrattiva (il-Kap. 490) jipprovdi li tribunal amministrattiv, li jinkludi wkoll lill-Bord skont l-Ewwel Skeda tiegħu, għandu jagħti lil kull parti l- opportunità li tippreżenta l-każ tagħha "bil-kitba jew bil-fomm jew bit-tnejn", liema dispożizzjoni tagħti diskrezzjoni lill-Bord dwar il-mod kif għandu jmexxi l- proċedimenti quddiemu. Minkejja dan, din il-Qorti tqis li ż-żamma ta' seduta waħda sabiex almenu il-Bord jevalwa l-komportament u l-kredibbilità tax- xhieda, tkun miżura li ssaħħaħ idejn il-Bord meta jiġi biex jagħti d-deċiżjoni tiegħu. F'dan il-każ jirriżulta li l-appellant xtaq iressaq persuna li kienet qiegħda Qrati tal-Ġustizzja Paġna 9 minn 12 Appell Inferjuri Numru 90/2019 LM tassistih fl-applikazzjoni tiegħu sabiex ikun jista' jiġi jaħdem Malta, u li kera f'ismu l-appartament fejn l-appellant kien sejjer jirrisjedi ladarba jiġi Malta. Jirriżulta li l-Bord ċaħad l-appell tal-appellant mingħajr ma sema' dan ix-xhud x'kellu xi jgħid, jew x'kienet ir-raġuni għalfejn ippreżenta kopja ta' kuntratt ta' kera ffirmat minn terz. Ovvjament ladarba l-appellant kien għadu ma ġiex Malta, dan ma setax iffirma l-kuntratt ta' kera huwa stess. Ta' min jirrileva li applikazzjonijiet bħal dik tal-appellant isiru minn persuni li jkollhom iħallu pajjiżhom sabiex ifittxu opportunitajiet aħjar f'pajjiż ieħor, u ħafna drabi dawn il-persuni ma jkollhomx il-mezzi meħtieġa biex jikkontrattaw ftehim ta' kiri minn qabel ma jiġu Malta, partikolarment meta wieħed iqis li mal-ftehim ta' kera jintalab il-ħlas ta' depożitu ekwivalenti għal xahar kera u ħlasijiet oħra bil- Miċ-checklist ippreżentata mill-appellata mar-risposta tal-appell tagħha, lanqas ma jirriżulta li l-aġenzija li ħadet ħsieb l-applikazzjoni tal- appellant talbet li l-kuntratt ta' kera jkun iffirmat mill-appellant innifsu, iżda l- prova li ntalbet kienet jew ta' prenotazzjoni f'lukanda, jew inkella ta' kuntratt ta' kera ffirmat. Imkien mhu speċifikat li l-kuntratt ta' kera jrid ikun iffirmat mill-appellant, u l-Qorti għal darb'oħra tirrileva li kieku kien hekk, tkun qiegħda tintalab dokumentazzjoni li huwa impossibbli għal xi ħadd fis-sitwazzjoni tal- appellant li jippreżenta. F'sitwazzjonijiet bħal dawn, huwa aktar importanti li l- Bord iżomm imqar seduta waħda għas-smigħ tal-provi jekk ikun hemm, u sussegwentement jagħti d-deċiżjoni tiegħu. ta' dawn il- konsiderazzjonijiet, tqis li dan l-ewwel aggravju tal-appellant huwa ġustifikat u Qrati tal-Ġustizzja Paġna 10 minn 12 tilqgħu. Appell Inferjuri Numru 90/2019 LM Ġew applikati regolamenti li mhumiex kontemplati fil-liġi speċifika L-appellant jgħid li l-Att dwar l-Immigrazzjoni jispeċifika li l-Ministru jista' jipprojbixxi d-dħul f'Malta ta' kull persuna li fil-fehma tal-Ministru ma jkollhiex post xieraq fejn toqgħod f'Malta. Imkien ma jingħad li l-persuna li tapplika għal visa biex tkun tista' tiġi taħdem f'Malta, trid tkun iffirmat kuntratt ta' kera, jew li dan il-kuntratt għandu jiġi ppreżentat għas-sodisfazzjon tal-appellata qabel tinħareġ il-visa. L-appellant qal li f'dan il-każ huwa ssodisfa dan ir-rekwiżit billi ppreżenta kopja ta' ftehim ta' kera ffirmat minn persuna li huwa jaf u li kien ħajru u assistih sabiex ikun jista' jagħmel l-applikazzjoni neċessarja biex ikun jista' jiġi jaħdem f'Malta. L-appellata saħqet li dan mhux minnu, u li l-kopja tal-kuntratt ta' kera ppreżentata mill-appellant saret ferm wara li huwa applika sabiex tinħariġlu l- Din il-Qorti tirrileva li dan mhux korrett, għaliex mill-inkartament tal- proċess li nżamm quddiem il-Bord, jirriżulta li l-kuntratt ta' kera ppreżentat mill-appellant kien iffirmat minn ‘Ashby Tawfiq fl-1 ta' Marzu, 2019. Għar- raġunijiet mogħtija diġà fil-konsiderazzjonijiet dwar l-ewwel aggravju, u anki għaliex din il-Qorti tikkunsidra li l-leġiżlatur irid li sabiex persuna tingħata visa biex tkun tista' tiġi taħdem f'Malta, din għandha tipprova li għandha fejn tmur toqgħod, u mhux li hija f'isimha tkun ikkontrattat ftehim ta' kera, qiegħda tqis li anki dan it-tieni aggravju huwa mistħoqq, u tilqgħu. Qrati tal-Ġustizzja Paġna 11 minn 12 Appell Inferjuri Numru 90/2019 LM Għar-raġunijiet premessi, din il-Qorti qiegħda tiddeċiedi dwar l-appell tal- appellant billi tilqa' l-aggravji tal-appellant, u tħassar u tannulla d-deċiżjoni Tordna li l-atti jintbagħtu lura quddiem il-Bord għal deċiżjoni dwar it-talbiet tal-appellant, li tagħti qies tal-konsiderazzjonijiet magħmula mill- Qorti f'din is-sentenza. Spejjeż tal-proċeduri quddiem il-Bord u ta' dan l-appell, a karigu tal- Onor. Dr Lawrence Gata LL.D. Imħallef Rosemarie D'Agostino Deputat Reġistratur Qrati tal-Ġustizzja Paġna 12 minn 12